#### KEIMENO 3. Act fast, slow down, prevent climate change Δημοσιεύθηκε 25 Ιανουαρίου 2010

<https://www.euronews.com/2020/04/22/could-the-coronavirus-crisis-spell-the-end-of-fast-fashion>

Vivienne Westwood κολεξιόν άνοιξη 2010

Ανακυκλώσιμο; Πουλάει. Πράσινο; Instant trend. Σε οτιδήποτε βάλεις την ταμπέλα eco friendly είναι μόδα. Οι περισσότεροι μεγάλοι σχεδιαστές θυμήθηκαν κάπως αργά τον πλανήτη. Άλλοι πάλι καθόλου… Υπάρχει μία σχεδιάστρια όμως που χρόνια τώρα πρεσβεύει την εναλλακτική ιδέα, την ιδέα που πλέον έχουμε ως δεδομένη. Πες όχι στον καταναλωτισμό, δείξε σεβασμό στο περιβάλλον και σκέψου «έξω από το κουτί». Στη νέα της κολεξιόν αυτό ήταν ευδιάκριτο.

Τον Οκτώβριο του ’09 στο Παρίσι, η Vivienne Westwood παρουσίασε την νέα της κολεξιόν για την άνοιξη του 2010. Χωρίς αυτό να είναι απαραίτητα κακό, αυτό που είδαμε ήταν κλασσική Vivienne Westwood γραμμή. Με απλά λόγια, punk ντύσιμο του 19ου και οικολογικά μηνύματα του 21ου αιώνα. Κορσέδες, ογκώδη στενά φορέματα, χρώματα, θηλυκή γραμμή αλλά παράλληλα επαναστατική. Pop σκοτσέζικο καρό και αξεσουάρ που βγήκαν από το παρελθόν … για το μέλλον.

Η νέα κολεξιόν της Vivienne Westwood δεν προσφέρει κάτι νέο. Περπατάει πάνω στα βήματα που η ίδια έκανε και κάνει πάνω από μια δεκαετία τώρα με τεράστια επιτυχία. Απίστευτα θηλυκές γραμμές, με punk, ροκοκό & νεοκλασικές πινελιές σε μεγάλη δόση. Τα ρούχα της Dame Viv απευθύνονται σε άτομα νέα – κυρίως – στην ψυχή, ασυμβίβαστα, γεμάτα ενέργεια και που θέλουν όχι μόνο να ξεχωρίζουν αλλά και να ζουν με τους δικούς όρους.

Αυτό που κάνει τα ρούχα της Vivienne Westwood σπουδαία δεν είναι μόνο η φαντασία που διαθέτουν αλλά και η δυνατότατα που σου δίνουν να τα αποκτήσεις χωρίς να χρειαστεί να ξοδέψεις μια – κυριολεκτικά – περιούσια για ρούχα «άνοστα» που φέρουν μόνο την υπογραφή του εκάστοτε σχεδιαστή ή οίκου. Η σειρά ρούχων Anglomania είναι η απόδειξη.

Τα ρούχα της Vivienne Westwood κυριολεκτικά «ξεχειλίζουν» από αναρχία και προορίζονται για ένα πλήρως αρμονικό περιβάλλον.